|  |  |  |  |
| --- | --- | --- | --- |
|  |  |  | |
| **ΕΛΛΗΝΙΚΗ** **ΔΗΜΟΚΡΑΤΙΑ** |  |  | |
| Δ Η Μ Ο Σ Λ Ε Υ Κ Α Δ Α Σ |  | Λευκάδα, 28 - 03 - 2025 | |
| Δ/ΝΣΗ ΠΟΛΕΟΔΟΜΙΑΣ & ΠΕΡΙΒΑΛΛΟΝΤΟΣ |  |  |  |
| ΤΜΗΜΑ ΠΕΡΙΒΑΛΛΟΝΤΟΣ & ΠΟΛΙΤΙΚΗΣ ΠΡΟΣΤΑΣΙΑ  Πληροφορίες : 2645360594-590 |  |  | |
|  |  |  | |

ΔΕΛΤΙΟ ΤΥΠΟΥ

**ΠΡΟΛΗΠΤΙΚΑ ΜΕΤΡΑ ΠΥΡΟΠΡΟΣΤΑΣΙΑΣ ΟΙΚΟΠΕΔΩΝ ΚΑΙ ΛΟΙΠΩΝ ΑΚΑΛΥΠΤΩΝ ΧΩΡΩΝ**

**Υποχρεωτικός καθαρισμός οικοπέδων/ακάλυπτων χώρων μέχρι την 30η Απριλίου 2025**

**Το  Τμήμα  Περιβάλλοντος και Πολιτικής Προστασίας του Δήμου Λευκάδας ,** με αφορμή την έναρξη της αντιπυρικής περιόδου 2025 από 01/05/2025 έως 31/10/2025, υπενθυμίζει στους δημότες του:

1. τις διατάξεις της Αποφ-21837/Φ700/20/2024/24 (ΦΕΚ-2695/Β/9-5-24) για την υποχρέωση καθαρισμού των οικοπέδων τους και για την υποβολή δήλωσης καθαρισμού, ακολουθώντας τον σύνδεσμο: <https://akatharista.apps.gov.gr/>  ή κάνοντας αναζήτηση στο διαδίκτυο με τον όρο «ακαθάριστα οικόπεδα gov»

Επισημαίνουμε ότι στους υπόχρεους που αν και καθάρισαν το οικόπεδό τους δεν υποβάλλουν τη δήλωση καθαρισμού, **επιβάλλεται πρόστιμο ύψους χιλίων (1.000) ευρώ**, σύμφωνα με τα οριζόμενα στο άρθρο 53Α του ν. 4662/2020 και επιπλέον υποχρεούνται να φροντίζουν για τον καθαρισμό των χώρων αυτών κατά το χρονικό διάστημα **από την 1η μέχρι την 30η Απριλίου** εκάστου έτους και τη συντήρησή τους καθ’ όλη τη διάρκεια της αντιπυρικής περιόδου, ήτοι **από 1η Μαΐου έως 31 Οκτωβρίου**, για την αποτροπή κινδύνου πρόκλησης πυρκαγιάς ή ταχείας επέκτασής της.

Υπενθυμίζουμε ότι:

οι ιδιοκτήτες, νομείς, επικαρπωτές, μισθωτές ή υπομισθωτές οικοπέδων και λοιπών ακάλυπτων χώρων που βρίσκονται σε:

(α) περιοχές εντός εγκεκριμένων ρυμοτομικών σχεδίων,

(β) περιοχές εντός ορίων οικισμών χωρίς εγκεκριμένο ρυμοτομικό σχέδιο,

(γ) εκτάσεις που βρίσκονται εντός ακτίνας 100 μ. από τα όρια των ανωτέρω περ.(α) και β) και

(δ) εκτός σχεδίου γήπεδα με κτίσμα, για τις εκτάσεις που δεν υπάγονται στις διατάξεις της δασικής νομοθεσίας, σύμφωνα με τον δασικό χάρτη της περιοχής και κατόπιν ενημέρωσης της αρμόδιας δασικής υπηρεσίας,

**Από την υποχρέωση αυτή εξαιρούνται οι διαμορφωμένοι, συντηρημένοι κήποι ή φυτεμένες επιφάνειες ακάλυπτων χώρων κτηρίων κ.α. των περιοχών και εκτάσεων που αναφέρονται παραπάνω.**

Ο απαιτούμενος καθαρισμός περιλαμβάνει:

* Υλοτομία και απομάκρυνση των ξερών και σπασμένων δέντρων και κλαδιών, καθώς και των κλαδιών που βρίσκονται σε άμεση επαφή με κτίσμα.
* Απομάκρυνση της καύσιμης φυτικής ύλης που βρίσκεται στην επιφάνεια του εδάφους όπως ενδεικτικά το φυλλόστρωμα, τα ξερά χόρτα και τα κατακείμενα ξερά κλαδιά.
* Αποκλάδωση της βάσης της κόμης των δέντρων και αύξηση του ύψους έναρξής της από την επιφάνεια του εδάφους, ανάλογα με την ηλικία και το είδος του δέντρου.
* Αραίωση της θαμνώδους βλάστησης ως προς την κάλυψη του εδάφους.
* Απομάκρυνση τυχόν άλλων εγκαταλελειμμένων καυτών, αναφλέξιμων, εκρήξιμων ή εύφλεκτων υλικών, αντικειμένων και απορριμμάτων.
* Ασφαλή συλλογή και μεταφορά όλων των υπολειμμάτων καθαρισμού ( κατόπιν συνεννοήσεως με το Τμήμα Καθαριότητας & Ανακύκλωσης Πρασίνου τηλ. 2625 3 60535). Απαγορεύεται η εναπόθεσή τους σε κοινόχρηστου χώρους ή η ανάμειξή τους με οικιακά απόβλητα και πρέπει να μεταφέρονται σε κατάλληλα αδειοδοτημένο αποδέκτη (άρθρο 10 της ΥΠΕΝ/ΔΔΑ/199776/2429/2021)

**Προσβλέπουμε στην συνεργασία όλων των δημοτών για την προστασία της ανθρώπινης ζωής, του περιβάλλοντος και των περιουσιών.**

|  |  |  |  |
| --- | --- | --- | --- |
|  | |  | **ΑΝΤΙΔΗΜΑΡΧΟΣ**  **ΠΟΛΙΤΙΚΗΣ ΠΡΟΣΤΑΣΙΑΣ** |
|  |  |  |  |
|  | |  |  |
|  | |  | **ΛΑΖΑΡΗΣ Δ.ΝΙΚΟΛΑΟΣ** |
|  |  |  |  |
|  |  |  |  |
|  | |  |  |
|  | |  |  |